
TÖÖVÕTULEPING
ERITINGIMUSTE PROJEKT

Majandus- ja Kommunikatsiooniministeerium (edaspidi tellija), registrikood  70003158, asukoht Suur-Ameerika 1, Tallinn 10122, mida esindab MKM hankekorra alusel ___________________ 
ja 
________________ (edaspidi töövõtja), registrikood ______________, asukoht_____________ , mida esindab juhatuse liige või esindaja volituse alusel____________,

edaspidi ka pool või pooled, sõlmisid töövõtulepingu (edaspidi leping) alljärgnevas:


1. Üldsätted 
1.1. Lepingu moodustavad eri- ja üldtingimused koos lisadega kui konkreetsest lepingu sättest ei tulene teisiti. Eritingimused sisaldavad üldtingimuste täiendusi ja parandusi. 
1.2. Lepingu dokumentide prioriteetsus on järgmine: eritingimused (I), lepingu lisad (II) ja üldtingimused (III). Vastuolude korral lepingu dokumentide vahel prevaleerib prioriteetsem dokument. 

2. Lepingu alus ja ese

2.1. Leping sõlmitakse tellija korraldatud väikehanke[footnoteRef:1] „Rakendusuuring: LGBTIQ-inimeste heaolu  ja kogemused avalike teenustega" Majandus- ja Kommunikatsiooniministeeriumile” (edaspidi hange) tulemusena ning vastavalt hanke alusdokumentidele ning töövõtja edukaks tunnistatud pakkumusele.  [1:  MKM hankekord § 8, https://mkm.ee/ministeerium-uudised-ja-kontakt/ministeerium-ja-ministrid/hanketeated] 

2.2. Lepingu esemeks on „Rakendusuuring: LGBTIQ-inimeste heaolu  ja kogemused avalike teenustega“(edaspidi töö), mida töövõtja kohustub tegema vastavalt lepingus ja lepingu lisades sätestatud tingimustele. Tööülesande täpsem kirjeldus on esitatud tehnilises kirjelduses, mis on käesoleva lepingu lisa 1.
2.3. Lepingul on selle sõlmimise hetkel järgmised lisad: 
Lisa 1 – Uuringu tehniline kirjeldus
Lisa 2 – Töövõtja pakkumus (leitav tellija dokumendihaldussüsteemis);
Lisa 3 – Hindamiskriteeriumid
Lisa 4 –  Ankeetküsimustik
Lisa 5 – Intervjuukava 
Lisa 5 – Üleandmise-vastuvõtmise akt (vorm).

3. Tasu suurus, väljamaksmise tähtaeg ja kord 
3.1  Tellija tasub töövõtjale lepingus sätestatud töö tegemise eest tasu summas ....... eurot, millele lisandub käibemaks. 
3.2 Tellija tasub tööde eest kolmes osas, pärast vastavas etapis nõuetekohaselt tehtud töö vastuvõtmist üleandmise-vastuvõtmise aktiga (edaspidi akt) ja selle alusel  arve esitamist   järgmiselt: 

3.2.1 pärast tellijaga kooskõlastatud teaduseetika komitee taotluse koos lisadega esitamist tellijale, lõpliku piloteeritutud ankeetküsimustiku vastuvõtmist tellija poolt, sh selle tõlgitud versioonide ning ankeetküsitluse tehnilise lahenduse vastuvõtmist tellija poolt 50% punktis 3.1 nimetatud tasust ehk …. eurot;
3.2.2     pärast tellija poolt puhastatud ja anonüümitud küsitlusandmestiku koos tunnuste kirjeldusega vastuvõtmist, lõpliku intervjuukava vastuvõtmist ning intervjuude läbiviimise lühiaruande (osalenute arv, profiil, intervjuude kestus jne) vastuvõtmist 25 % punktis 3.1 nimetatud tasust ehk …. eurot;
3.2.3  pärast tellija poolt uuringuraporti vastuvõtmist, mis sisaldab lisaks tulemuste analüüsile ka metoodikakirjeldust ja kokkuvõtet ning tehnilise kirjelduse punktis 2.1 nimetatud töö tulemite vastuvõtmist 25 % punktis 3.1. nimetatud tasust ehk …. eurot.
3.2. 	Töö loetakse vastuvõetuks, kui tellija on allkirjastanud akti.


4. Töö tegemine ja üleandmine 

4.1 Töövõtja teeb alapunktis 2.2 nimetatud töö ja annab selle elektrooniliselt tellijale üle vastavalt hanke tehnilise kirjelduse punktides 4.2 ning pakkumuses toodud ajakavale.  
4.2 Tellija vaatab töövõtja poolt esitatud töö üle 15 tööpäeva jooksul arvates töö tulemite esitamisest ning teatab töövõtjale, kui töö ei vasta lepingutingimustele. 
4.3 Kui tellija ei esita pretensioone ja/või parandusettepanekuid lepingu punktis 4.2 nimetatud tähtaja jooksul, loetakse töö tellija poolt heakskiidetuks.
4.4 Tellijal on õigus anda töövõtjale juhiseid, teha märkusi ja ettepanekuid töö nõuetekohaseks teostamiseks ja/või teha ettepanekuid tegevus- ja/või ajakava ja/või töö teostamise metoodika kohandamiseks. Tellija juhised, märkused ja ettepanekud on töövõtjale täitmiseks kohustuslikud, kui ta ei esita kolme tööpäeva jooksul neile vastuväiteid koos põhjendustega. Vastuväidete esitamisel teeb lõpliku otsuse tellija. Vastuväidete esitamine ei mõjuta töövõtja vastutust töö lepingutingimustele vastavuse eest. Tellija määrab töö üleandmisel ilmnenud puuduste kõrvaldamise tähtaja.
4.5 Töö loetakse vastuvõetuks, kui tellija on allkirjastanud sellekohase akti.
4.6 Pooltel on õigus uuringu aja- ja tegevuskava lepingu täitmise ajal kohendada, kui see on  vajalik hanke eesmärgi edukaks täitmiseks.
4.7 Töövõtja kohustub töö teostamisel kasutama samu isikuid, keda ta esitas riigihanke pakkumuse koosseisus. Meeskonnaliikmete vahetumise korral peab olema tagatud, et töid teostavad vähemalt riigihanke alusdokumentides nõutud kvalifikatsiooni ja kogemusega isikud[footnoteRef:2]. Meeskonnaliikme vahetumise vajadustest tuleb teavitada tellijat esimesel võimalusel ning esitada tellijale uue meeskonnaliikme kvalifikatsiooni ja töökogemust kajastavad dokumendid. Meeskonnaliikmete vahetamiseks on vajalik tellija nõusolek. [2:  Nõutavat kompetentsi kontrollitakse meeskonnaliikme vahetamise hetke seisuga, mitte pakkumuse esitamise ettepaneku esitamise seisuga.] 

4.8 Suhtlemine poolte vahel toimub eesti keeles. Kui projektitiimi liige ei valda eesti keelt piisaval tasemel, peab töövõtja tagama omal kulul tõlke olemasolu suuliseks ja kirjalikuks suhtlemiseks tiimiliikme ja muude isikute vahel. 
4.9 Töövõtja täidab ja esitab  Eesti Teadusinfosüsteemis (ETIS) elektroonse taotluse uuringule Teaduseetika komitee kooskõlastuse saamiseks. Tellijal on õigus neid dokumente enne esitamist koostöös töövõtjaga muuta või täiendada

5 Lepingu muutmine
5.1 [bookmark: _Hlk126171026]Pooltel on õigus lepingut muuta  kui:
5.1.1 lepingu sõlmimise viibimise tõttu, sh tulenevalt riigihankega seonduvatest võimalikest vaidlustus- ja kohtumenetlustest, ei osutu võimalikuks tööga alustamine selliselt, et oleks võimalik järgida lepingu tähtaegu, alustatakse töödega tellija poolt nimetatud kuupäeval pärast viivitust põhjustanud asjaolu äralangemist. Sellisel juhul lükatakse edasi ka lepingu lõppkuupäeva perioodi võrra, mille osas tööga alustamine viibis. Kui töö teostamine lepingu tähtaegu järgides osutub seetõttu võimatuks, on tellijal õigus lükata tähtaega vastavalt edasi ja määrata uued vahetähtajad. 
5.1.2 lepingu punktis 4.9 nimetatud loa saamine on viibinud võrreldes menetluse eeldatava ajaga 30 päeva, on pooltel õigus ajakavas märgitud tegevusi selle aja võrra edasi lükata.
5.1.3 uuringu aja- ja tegevuskava ja/või tööde teostamise metoodika (mh uuringuga seotud riskide ja nende maandamise meetmed) kohandamise vajadus tuleneb tellija juhistest, märkustest ja/või ettepanekutest. Sellisel juhul on pooltel õigus muuta lepingus esitatud aja- ja/või tegevuskava proportsionaalselt tellija juhistest tulenevate tähtaegade ja tegevuste kestuse aja võrra.
5.1.4 Töövõtja esitab uuringu aja- ja tegevuskava muutmiseks või lepingu tähtaja pikendamiseks tellijale taotluse, milles näitab põhjendused ja selgitused, milliseid aja- või tegevuskavas olevaid tegevusi on võimalik kavandatud ajal läbi viia ning millised tegevused tuleks edasi lükata, sest neid ei ole võimalik läbi viia alternatiivsete meetoditega.

6. Poolte volitatud esindajad
6.1 Tellija volitatud esindaja lepingu tingimuste täitmisel, täitmise kontrollimisel ja töö vastuvõtmisel on …., telefon ….., e-post …… või teda asendav ametnik. Töövõtja volitatud esindaja lepingu tingimuste täitmisel on … , telefon … , e-post … . 
6.2 Töövõtja volitatud esindajad lepingu tingimuste täitmisel ja täitmise kontrollimisel on XXX telefon XXX, e-post XXX
6.3 Töövõtja kontaktisikul on õigus esindada töövõtjat kõikides lepingu täitmisega seotud küsimustes. Lepingu muutmise, lepingu lõpetamise ning leppetrahvi, viivise või kahjude hüvitamise nõude esitamise osas on töövõtja kontaktisikul õigus esindada töövõtjat ainult töövõtja esindusõigusliku isiku kirjaliku volituse olemasolul.


7. Muud sätted 
7.1 Töövõtja kinnitab, et on üldtingimustega tutvunud elektroonselt Majandus- ja Kommunikatsiooniministeeriumi veebis aadressil: https://mkm.ee/ministeerium-uudised-ja-kontakt/ministeerium-ja-ministrid/hanketeated
7.2 Töövõtja on teadlik, et leping on avalik. 
7.3. Käesolevale lepingule ei kohaldu üldtingimuste punkt 10.2.


Tellija                                                                                  Töövõtja
/allkirjastatakse digitaalselt/                                               /allkirjastatakse digitaalselt/

